
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΙΑΚΗΡΥΞΕΩΝ ΔΗΜΟΣΙΩΝ ΣΥΜΒΑΣΕΩΝ Αρ. Φύλλου 75 

14 Φεβρουάριου 2014 


ΔΙ ΑΚΗΡΥΞΕ ΙΣ 

(ΐ) 

ΑΝΑΠΤΥΞΙΑΚΗ ΔΗΜΟΤΙΚΗ 
ΕΠΙΧΕΙΡΗΣΗ ΠΑΤΡΩΝ ΑΕ 

Η Αναπτυξιακή Δημοτική Επιχείρηση Πατρών Α.Ε. 
(ΑΔΕΠ ΑΕ Ανώνυμη Αναπτυξιακή ΟΤΑ), προκηρύσσει 
ΑΝΟΙΚΤΟ ΔΙΑΓΩΝΙΣΜΟ με κριτήριο κατακύρωσης την 
συμφερότερη προσφορά για την ανάθεση του έργου 

«Σύστημα Κοινόχρηστων Ποδηλάτων Δήμου Πατρέων 
Δήμου Πατρέων», με προϋπολογισμό 71.380 € (χωρίς 
Φ.Π.Α). 

Ο Διαγωνισμός πραγματοποιείται στο πλαίσιο του 
έργου ΟΙΕΕΟ - ΟΙΙγ ροΓί Εοο ΕΟρίεΙίοε που ανήκει στο 
πρόγραμμα Εδαφικής Συνεργασίας Ελλάδα Ιταλία 
2007 - 2013 (Ευωραεπ ΤθίτίΙοπαΙ ΟοορθΓαΙίοπ ΡΓορΓεπιπίθ 
Ογθθοθ - ΙίαΙγ 2007 - 13), με τη συγχρηματοδότηση του 
Ευρωπαϊκού Ταμείου Περιφερειακής Ανάπτυξης (ΕΤΠΑ). 

Σκοπός του ανοικτού διαγωνισμού αποτελεί η δημι¬ 
ουργία μιας αυτοεξυπηρετούμενης υπηρεσίας στην Πά¬ 
τρα, που αφορά στη διάθεση κοινόχρηστων ποδηλάτων 
για βραχυχρόνια χρήση έναντι οικονομικού τιμήματος 
και ονομάζεται Σύστημα Κοινόχρηστων Ποδηλάτων 
[ΣΚΠ], Η υπηρεσία αυτή θα εξυπηρετεί μετακινήσεις 
από ένα σημείο - αφετηρία προς άλλο σημείο - προο¬ 
ρισμό, χωρίς υποχρέωση επιστροφής του κοινόχρηστου 
ποδηλάτου στην εκάστοτε αφετηρία. 

Αντικείμενα του ανοικτού διαγωνισμού αποτελούν: 

1. Η προμήθεια και εγκατάσταση πέντε (5) Σταθμών 
Διάθεσης Κοινόχρηστων Ποδηλάτων [ΣΔΚΠ] υψηλής 
τεχνολογίας, 

2. η προμήθεια και εγκατάσταση σαράντα δύο (42) 
βάσεων πρόσδεσης κοινόχρηστων ποδηλάτων υψηλής 
τεχνολογίας, 

3. η προμήθεια τριάντα (30) κοινόχρηστων ποδηλάτων, 

4. η προμήθεια και εγκατάσταση μίας (1) άδειας χρή¬ 
σης λογισμικού λειτουργίας, διαχείρισης και εποπτείας 
του ΣΚΠ με δυνατότητα τροποποίησης, 

5. η προμήθεια τουλάχιστον χιλίων (1.000) ειδικών καρ¬ 
τών συνδρομητή (τεχνολογίας ΒΕ-ΙΩ ή/και ΝΩΕ), 

6. η δημιουργία και φιλοξενία ιστοσελίδας της υπη¬ 
ρεσίας, 

7. η παροχή υπηρεσιών διαχείρισης και συντήρησης 
του ΣΚΠ για χρονικό διάστημα ενός έτους (1) από την 
έναρξη λειτουργίας του, 


8. η υποστήριξη της ΑΔΕΠ Α.Ε. όσον αφορά στην επάρ¬ 
κεια χρήσης του λογισμικού λειτουργίας, διαχείρισης 
και εποπτείας λειτουργίας του ΣΚΠ και τη διοργάνωση 
δράσεων προβολής της υπηρεσίας (π.χ. διοργάνωση 
εκδηλώσεων ενημερωτικού χαρακτήρα, την δημιουργία 
πληροφοριακού υλικού, κ.λπ.). 

Δικαίωμα συμμετοχής έχουν φυσικά ή νομικά πρόσω¬ 
πα της ημεδαπής ή της αλλοδαπής ή ενώσεις/κοινοπρα- 
ξίες που υποβάλλουν κοινή προσφορά και που πληρούν 
τους όρους και τις προϋποθέσεις που καθορίζονται στην 
προκήρυξη και που έχουν αποδεδειγμένες ικανότητες 
και εξειδικευμένες γνώσεις στην υλοποίησή του. 

Οι ενδιαφερόμενοι μπορούν να παραλάβουν τα συμβα¬ 
τικά τεύχη του διαγωνισμού από την έδρα των γραφείων 
της ΑΔΕΠ Ελευθερίου Βενιζέλου 38 και Σολωμού μέχρι 
τις 5/3/2014. 

Πληροφορίες (Τάκης Τριανταφύλλου) στα τηλέφωνα 
2610.361.738, 2610.361.746, ίαχ επικοινωνίας 2610.361749. 

Το σύνολο των τευχών του διαγωνισμού θα βρίσκονται 
επίσης, αναρτημένα και στην ιστοσελίδα της ΑΔΕΠ ΑΕ 
(νννννν.εάθρ.ρΓ) 

Ο Διαγωνισμός θα διεξαχθεί στα γραφεία της ΑΔΕΠ 
(Ελευθερίου Βενιζέλου 38 και Σολωμού) ενώπιον της 
αρμόδιας επιτροπής στις 10 Μαρτίου 2014 ημέρα Δευ¬ 
τέρα με ώρα έναρξης του διαγωνισμού την 10.30 π.μ. 
και ώρα λήξεως παραλαβής προσφορών την 11.00 π.μ. 

Κάθε προσφορά θα συνοδεύεται υποχρεωτικά από 
εγγύηση συμμετοχής υπέρ του συμμετέχοντος για ποσό 
που θα καλύπτει το 5% επί της συνολικής προϋπολο- 
γισθείσης αξίας με Φ.Π.Α. Για την εγγύηση συμμετοχής 
ως «συνολική προϋπολογισθείσα αξία» νοείται αυτή του 
ενδεικτικού προϋπολογισμού της μελέτης και όχι της 
προσφοράς του διαγωνιζόμενου. 

Πάτρα, 5 Φεβρουάριου 2014 

Ο Πρόεδρος 
ΠΑΝΑΓΙΩΤΗΣ ΞΥΠΟΛΙΑΣ 

-♦- 

( 2 ) 

ΑΝΑΠΤΥΞΙΑΚΗ ΔΗΜΟΤΙΚΗ 
ΕΠΙΧΕΙΡΗΣΗ ΠΑΤΡΩΝ ΑΕ 

Η Αναπτυξιακή Δημοτική Επιχείρηση Πατρών Α.Ε. 
(ΑΔΕΠ ΑΕ Ανώνυμη Αναπτυξιακή ΟΤΑ), προκηρύσσει 
ΑΝΟΙΚΤΟ ΔΙΑΓΩΝΙΣΜΟ με κριτήριο κατακύρωσης την 

συμφερότερη προσφορά για την ανάθεση του έργου 

«Πληροφοριακό Σύστημα Βιώσιμης Αστικής Κινητικό¬ 
τητας Δήμου Πατρέων», με προϋπολογισμό 184.000 € 
(χωρίς Φ.Π.Α). 

Ο Διαγωνισμός πραγματοποιείται στο πλαίσιο του 
έργου δΙΙΜΜΙΤ - δυείαίηαάΐθ υΓάαη ΜοάίΙίΙγ ΜαηεροηηθηΙ 
Ιπίοππαίιοη ΤθοάηοΙορίθδ που ανήκει στο πρόγραμμα 
Εδαφικής Συνεργασίας Ελλάδα Ιταλία 2007 - 2013 
(ΕυΓορβαπ ΤβπϊΙοπβΙ ΟοορβΓαΙίοη ΡΓορΓαηηηηθ Θγθθοθ - 
ΙίεΙγ 2007 - 13), με τη συγχρηματοδότηση του Ευρωπα¬ 
ϊκού Ταμείου Περιφερειακής Ανάπτυξης (ΕΤΠΑ). 

Με το έργο δυΜΜΙΤ η ΑΔΕΠ σκοπεύει να αναπτύξει 
και να θέσει σε εφαρμογή: 

Κεντρικό Πληροφοριακό Σύστημα Παροχής Συνδυ¬ 
ασμένων Υπηρεσιών Βιώσιμης Αστικής Κινητικότητας, 
το οποίο (α) θα υποστηρίζει όλες τις αναφερόμενες 
στην διακήρυξη δράσεις, με κατάλληλες διεπαφές για 
διασύνδεση με επιμέρους υποσυστήματα ενημέρωσης 
των χρηστών που παρέχουν γενικές πληροφορίες και 
πληροφορίες πραγματικού χρόνου και (β) θα παρέχει, 
μέσα από ένα ενιαίο, φιλικό και λειτουργικό περιβάλλον 
πρόσβασης, αποτελεσματική και γρήγορη εξυπηρέτηση 
των πολιτών για την διευκόλυνση της μετακίνησης τους 
μέσα στον αστικό ιστό. Θα αποτελεί ένα κεντρικό ροΓίαΙ 
που θα επιτρέπει ενιαία πρόσβαση τόσο στα υποσυ¬ 
στήματα πληροφόρησης χρηστών των δικτύων που θα 
αναπτυχθούν στο μέλλον, όσο και σε πρόσθετες ενο¬ 
ποιημένες υπηρεσίες, μέσω κεντρικής βάσης δεδομένων. 

Σύστημα Πληροφόρησης Χρηστών Αστικών Συγκοινω¬ 
νιών, ώστε να διατίθενται στους χρήστες πληροφορίες 
πραγματικού χρόνου και παρουσίαση γενικών πληροφο¬ 
ριών για τα δρομολόγια και τις διαδρομές των αστικών 
λεωφορείων, με χρήση «έξυπνων στάσεων», διαδικτύου 
και κινητής τηλεφωνίας. 

Αντικείμενο του ανοικτού διαγωνισμού αποτελούν η 
ανάπτυξη των δύο παραπάνω, η προμήθεια του απα¬ 
ραίτητου εξοπλισμού, η εγκατάσταση και η λειτουργία 
τους. 

Δικαίωμα συμμετοχής έχουν φυσικά ή νομικά πρόσω¬ 
πα της ημεδαπής ή της αλλοδαπής ή ενώσεις/κοινοπρα- 
ξίες που υποβάλλουν κοινή προσφορά και που πληρούν 
τους όρους και τις προϋποθέσεις που καθορίζονται στην 
προκήρυξη και που έχουν αποδεδειγμένες ικανότητες 
και εξειδικευμένες γνώσεις στην υλοποίησή του. 

Οι ενδιαφερόμενοι μπορούν να παραλάβουν τα συμ¬ 
βατικά τεύχη του διαγωνισμού από την έδρα των γρα¬ 
φείων της ΑΔΕΠ Ελευθερίου Βενιζέλου 38 & Σολωμού 
μέχρι τις 5/3/2014. 

Πληροφορίες (Τάκης Τριανταφύλλου) στα τηλέφωνα 
2610.361.738, 2610.361.746, ίαχ επικοινωνίας 2610.361749. 

Το σύνολο των τευχών του διαγωνισμού θα βρίσκονται 
αναρτημένα και στην ιστοσελίδα της ΑΔΕΠ ΑΕ (νννννν. 
30ΘΡ.9Γ) 

Ο Διαγωνισμός θα διεξαχθεί στα γραφεία της ΑΔΕΠ 
(Ελευθερίου Βενιζέλου 38 και Σολωμού) ενώπιον της αρ¬ 
μόδιας επιτροπής στις 10 Μαρτίου 2014 ημέρα Δευτέρα 
με ώρα έναρξης του διαγωνισμού την 9.30 π.μ. και ώρα 
λήξεως παραλαβής προσφορών την 10.00 π.μ. 

Κάθε προσφορά θα συνοδεύεται υποχρεωτικά από 
εγγύηση συμμετοχής υπέρ του συμμετέχοντος για ποσό 
που θα καλύπτει το 5% επί της συνολικής προϋπολο- 
γισθείσης αξίας με Φ.Π.Α. Για την εγγύηση συμμετοχής 


ως «συνολική προϋπολογισθείσα αξία» νοείται αυτή του 
ενδεικτικού προϋπολογισμού της μελέτης και όχι της 
προσφοράς του διαγωνιζόμενου. 

Πάτρα, 5 Φεβρουάριου 2014 

Ο Πρόεδρος 
ΠΑΝΑΓΙΩΤΗΣ ΞΥΠΟΛΙΑΣ 

-♦- 

(3) 

ΑΠΟΚΕΝΤΡΩΜΕΝΗ ΔΙΟΙΚΗΣΗ 
ΜΑΚΕΔΟΝΙΑΣ - ΘΡΑΚΗΣ 
Δ/ΝΣΗ ΔΑΣΩΝ ΘΕΣ/ΝΙΚΗΣ 
ΔΑΣΑΡΧΕΙΟ ΘΕΣΣΑΛΟΝΙΚΗΣ 

Αριθμ. 9611 

Το Δασαρχείο Θεσσαλονίκης προκηρύσσει ανοικτή 
διαδικασία, σύμφωνα με τις διατάξεις πού διέπουν την 
εκτέλεση των Δημοσίων Έργων, με το σύστημα προ¬ 
σφοράς επί μέρους ποσοστών έκπτωσης κατά ομάδες 
τιμών, σε συμπληρωμένο τιμολόγιο ομαδοποιημένων 
τιμών της Υπηρεσίας, με έλεγχο ομαλότητας των επιμέ¬ 
ρους ποσοστών έκπτωσης, σύμφωνα με το άρθρο 6 του 
Ν. 3669/2008, για την ανάδειξη αναδόχου εκτέλεσης του 
έργου «Κατασκευή Υδατοδεξαμενής Χωρητικότητας 
100 κ.μ. αντιπυρικής προστασίας στη Δ.Θ Κουτρου- 
βέλλα Δ.Κ Περιστεράς, Δ.Ε. Βασιλικών Δήμου Θέρμης» 
σύμφωνα με την Διακήρυξη Δημοπρασίας που εγκρίθηκε 
με την αριθ. πρωτ. 5773/03-02-2014 (ΑΔΑ: ΒΙΡΥΟΡ1Υ-63Β) 
απόφαση Δ/νσης Δασών Θεσσαλονίκης και την σχετική 
μελέτη του Δασαρχείου Θεσσαλονίκης που εγκρίθηκε 
με την αριθ. 1907/3-3-2004 απόφαση Δ.Δ.Π.Κ.Μ. και ανα¬ 
θεωρήθηκε με τη αριθ. 38966/27-5-2013 απόφαση Δ/νσης 
Δασών Θεσ/νίκης. 

Ο προϋπολογισμός της μελέτης του έργου, με ΦΠΑ, 
ανέρχεται σε 58.000,00 €. 

Εξ αυτών, ποσό 45.752,36 € αφορά τη συνολική δαπάνη 
εργασιών (συμπεριλαμβανομένων των Γ.Ε. & Ο.Ε. και των 
απροβλέπτων δαπανών), ποσό 1.402,11 € την αναθεώρη¬ 
ση και ποσό 10.845,53 € τον Φ.Π.Α (23%). 

Το έργο χρηματοδοτείται από το Ευρωπαϊκό Γεωργικό 
Ταμείο Αγροτικής Ανάπτυξης (Ε.Γ.Τ.ΑΑ)-ΠΑΑ 2007-2013, 
με ποσοστά Κοινοτικής Συμμετοχής: 80% και Εθνικής 
Συμμετοχής: 20% και υπόκειται στις κρατήσεις που 
προβλέπονται για τα έργα αυτά, περιλαμβανομένης και 
της κράτησης 6%ο του άρθρου 8 παρ.2 του Ν. 2342/95 
(ΦΕΚ 208Α'), όπως τροποποιήθηκε με το άρθρο 23 
Ν. 3470/2006 (ΦΕΚ 132 Α') με Κωδικό Ο.Π.ΣΑ.Α. 175331 
και υπόκειται στις κρατήσεις που προβλέπονται για τα 
έργα αυτά. 

Προβλέπεται χορήγηση προκαταβολής στον Ανάδοχο, 
σύμφωνα με το άρθρο 51 παρ.3 του Ν. 3669/2008 (ΦΕΚ 
116Α'), όπως τροποποιήθηκε με την παρ.3 του άρθρου 
242 του Ν. 4072/2012 (ΦΕΚ 86Α') και ισχύει. Η προκατα¬ 
βολή αυτή σε κάθε περίπτωση δε μπορεί να υπερβεί το 
10% του ολικού ποσού της αρχικής σύμβασης (χωρίς 
αναθεώρηση και Φ.Π.Α.) (Εγκ. 10/2012 της ΓΓΔΕ του Υπ. 
Υπ. Υ.ΜΕ.ΔΙ.) 

Η Διαδικασία θα γίνει την 04 του μηνός Μαρτίου έτους 
2014, ημέρα Τρίτη και ώρα 10:00 π.μ. (ώρα λήξης επί¬ 
δοσης των προσφορών), στα γραφεία του Δασαρχείου 
Θεσσαλονίκης ενώπιον της αρμόδιας επιτροπής. 

Σε περίπτωση που, για οποιονδήποτε λόγο, δεν διε- 
νεργηθεί η Διαδικασία κατά την προαναφερθείσα ημε¬ 
ρομηνία ή, αν διεξαχθεί μεν αλλά δεν κατατεθεί καμιά 

προσφορά, θα διενεργηθεί σε νέα ημερομηνία που θα 
καθορίσει με πράξη της η Προϊστάμενη Αρχή και η 
οποία θα γνωστοποιηθεί με ΦΑΞ πέντε (5) τουλάχιστον 
ημέρες πριν τη νέα ημερομηνία, σε όσους έλαβαν τεύχη 
του διαγωνισμού και την ίδια ώρα (10:00 π.μ.) Η ίδια 
διαδικασία μπορεί να επαναληφθεί και δεύτερη φορά 
με τους ίδιους όρους και προϋποθέσεις. 

Στο διαγωνισμό δικαιούνται να συμμετάσχουν: 

1. Μεμονωμένες εργοληπτικές επιχειρήσεις: 

α. Εγγεγραμμένες 

αΐ. στο Μητρώο Εργοληπτικών Επιχειρήσεων που τη¬ 
ρείται στη ΓΓΔΕ του ΥΠΕΧΩΔΕ εφόσον ανήκουν στην Α1, 
Α2 ή 1η τάξη (ανεξαρτήτως νομού) για έργα κατηγορίας 
ΠΡΑΣΙΝΟΥ, στελεχωμένες με Δασολόγους ή Τεχν. Δα¬ 
σοπονίας που είναι εγγεγραμμένοι στο ΜΕΚ σύμφωνα 
με το άρθρο 7 παρ.3 του Π.Δ. 146/88 ή 

α2. στο Μητρώο Εργοληπτικών Επιχειρήσεων που τη¬ 
ρείται στη ΓΓΔΕ του ΥΠΕΧΩΔΕ εφόσον ανήκουν στην 
Α1, Α2 ή 1η τάξη για έργα κατηγορίας ΥΔΡΑΥΛΙΚΩΝ. 

β. Προερχόμενες από κράτη - μέλη της Ευρωπαϊκής 
Ένωσης ή του Ευρωπαϊκού Οικονομικού Χώρου (Ε.Ο.Χ.) 
ή από κράτη που έχουν υπογράψει την συμφωνία για 
τις Δημόσιες Συμβάσεις (Σ.Δ.Σ.) του Παγκόσμιου Οργα¬ 
νισμού Εμπορίου (Π.Ο.Ε.), ή που προέρχονται από τρί¬ 
τες χώρες που έχουν υπογράψει διμερείς συμφωνίες 
σύνδεσης με την Ευρωπαϊκή Ένωση και έχουν κυρωθεί 
με σχετική απόφαση του αρμοδίου οργάνου στα οποία 
τηρούνται επίσημοι κατάλογοι αναγνωρισμένων εργο¬ 
ληπτών, εφόσον είναι εγγεγραμμένες στους καταλό¬ 
γους αυτούς και σε τάξη και κατηγορία αντίστοιχη με 
τις καλούμενες του Ελληνικού Μητρώου Μ.Ε.ΕΠ. 

γ. Προερχόμενες από ως ανωτέρω β' κράτη, στα οποία 
δεν τηρούνται επίσημοι κατάλογοι αναγνωρισμένων 
εργοληπτών, εφόσον αποδεικνύουν ότι έχουν εκτελέσει 
έργα παρόμοια με το δημοπρατούμενο, από ποιοτική 
και ποσοτική άποψη. 

δ. Εργολήπτες Δημοσίων Δασοτεχνικών Έργων 
(ΕΔΔΕ), εφόσον ανήκουν στην Α' ή Β' τάξη, σύμφωνα 
με τα άρθρα 16 και 17 του Π.Δ. 437/81. 

2. Κοινοπραξίες εργοληπτικών επιχειρήσεων των πα¬ 
ραπάνω περιπτώσεων α, β, γ και δ σε οποιονδήποτε 
συνδυασμό μεταξύ τους, υπό τους όρους του άρθρου 
16 παρ. 7 του Ν. 3669/08 (ΚΔΕ) (Κοινοπραξία στην ίδια 
κατηγορία) και υπό τον όρο ότι κάθε Εργοληπτική Επι¬ 
χείρηση θα συμμετέχει στο κοινοπρακτικό σχήμα με 
ποσοστό όχι μικρότερο του 25% της καλούμενης κα¬ 
τηγορίας 

3. Κοινοπραξίες εργοληπτικών επιχειρήσεων για την 
κάλυψη των διαφόρων κατηγοριών των εργασιών του 
έργου υπό τους όρους της παρ. 3 του άρθρου 16 του 
Ν. 3669/08 (ΚΔΕ). Το ποσοστό συμμετοχής της κάθε 
επιχείρησης στο κοινοπρακτικό σχήμα προκύπτει από 
τον προϋπολογισμό της κατηγορίας για την οποία αυτή 
συμμετέχει και δεν είναι απαραίτητο να αναγράφεται 
στην περίπτωση δε που αναγραφεί λανθασμένα, δεν 
επηρεάζεται το κύρος της συμμετοχής της επιχείρησης 
και της κοινοπραξίας. Κατηγορία εργασιών με ποσοστό 
κάτω του 10% του προϋπολογισμού του έργου (χωρίς 
αναθεώρηση και Φ.Π.Α.), εφόσον δεν καλείται στη δη¬ 
μοπρασία, αθροίζεται στον προϋπολογισμό της μεγα¬ 
λύτερης κατηγορίας. 

Κάθε εργοληπτική επιχείρηση συμμετέχει είτε μεμο¬ 
νωμένα είτε ως μέλος ενός κοινοπρακτικού σχήματος. 
Γίνονται επίσης δεκτές και μεμονωμένες εργοληπτικές 


επιχειρήσεις ή κοινοπραξίες εργοληπτικών επιχειρή¬ 
σεων κατ’ εφαρμογή της παρ. 9 του άρθρου 16 του 
ν. 3669/08 («κύρια κατηγορία»). 

Κατά τα λοιπά εφαρμόζονται οι ισχύουσες διατάξεις 
για τη συμμετοχή εργοληπτικών επιχειρήσεων σε δια¬ 
γωνισμούς για την κατασκευή ΔημοσίωνΈργων. 

Η εγγύηση συμμετοχής στο διαγωνισμό ορίζεται σε 
2% της δαπάνης των δημοπρατούμενών εργασιών χωρίς 
αναθεώρηση και ΦΠΑ, ήτοι στο ποσό των 916,00 ευρώ, 
και απευθύνεται στο Δασαρχείο Θεσσαλονίκης. 

Φορέας κατασκευής του έργου είναι η Αποκεντρωμέ¬ 
νη Διοίκηση Μακεδονίας - Θράκης. 

Προϊσταμένη Υπηρεσία της έργου είναι η Δ/νση Δα¬ 
σών Νομού Θεσσαλονίκης. 

Διευθύνουσα Υπηρεσία του έργου είναι το Δασαρχείο 
Θεσσαλονίκης. 

Οι ενδιαφερόμενοι μετά από αίτησή τους, μπορούν 
να προμηθευτούν αποκλειστικά σε ψηφιακή μορφή το 
τεύχος Δημοπράτησης, εκτός του εντύπου της οικονο¬ 
μικής προσφοράς το οποίο δίνεται πρωτότυπο, έναντι 
απόδειξης, αντί του ποσού των 20 €, από το Δασαρχείο 
Θεσσαλονίκης μέχρι και την 27-02-2014, ημέρα Πέμπτη 
και ώρα 15:00. 

Περισσότερες πληροφορίες παρέχονται στα γραφεία 
του Δασαρχείου Θεσσαλονίκης στην οδό Καρατάσου 1 
και στα τηλέφωνα 2310508661, 2310545595, 2310545585 
κατά τις εργάσιμες ημέρες και ώρες. 

Θεσσαλονίκη, 7 Φεβρουάριου 2014 

Η Αναπληρωτής Δασάρχης 
ΕΛΕΝΗ ΑΓΓΕΛΙΔΟΥ 

-♦- 

(4) 

ΔΗΜΟΤΙΚΗ ΕΠΙΧΕΙΡΗΣΗ 
ΥΔΡΕΥΣΗΣ - ΑΠΟΧΕΤΕΥΣΗΣ ΡΕΘΥΜΝΗΣ 

Αριθμ. 545 

Η Δημοτική Επιχείρηση'Υδρευσης-Αποχέτευσης Ρεθύ- 
μνου προκηρύσσει πρόχειρο διαγωνισμό με σφραγισμέ¬ 
νες προσφορές, με συμπλήρωση τιμολογίου, με κριτή¬ 
ριο κατακύρωσης τη χαμηλότερη τιμή για την παροχή 
υπηρεσιών για την εργασία: Αποφράξεις - Αντλήσεις 
του δικτύου αποχέτευσης και του Βιολογικού Καθαρι¬ 
σμού Ρεθύμνου, σύμφωνα με το άρθρο 20 παρ. 13 του 
Ν. 3731/08 και του Π.Δ. 28/80, για την ανάδειξη αναδόχου 
εκτέλεσης της παραπάνω εργασίας, προϋπολογισμού 
71.832 ευρώ με το Φ.Π.Α. 

Ημερομηνία διενέργειας του διαγωνισμού ορίζεται 
η 24/2/2014, ημέρα Δευτέρα, ώρα έναρξης 9:30 π.μ. και 
ώρα λήξης 10:00 π.μ. στα γραφεία της έδρας της Δ.Ε.Υ.Α. 
Ρεθύμνου, στη Μύτη Γρύντα - Βιολογικός Καθαρισμός 
Ρεθύμνου. 

Στο διαγωνισμό γίνονται δεκτοί αναγνωρισμένοι ανά- 
δοχοι του αντικειμένου που δημοπρατείται και που πα¬ 
ρέχουν εχέγγυο άρτιας εκτέλεσης, εγγεγραμμένοι στο 
οικείο επιμελητήριο ή επαγγελματική οργάνωση. 

Περισσότερες πληροφορίες παρέχονται από τις υπη¬ 
ρεσίες της Δ.Ε.ΥΑΡ κατά τις εργάσιμες ημέρες και ώρες 
(τηλέφωνο: 2831027777, 2831054233). 

Ρέθυμνο, 7 Φεβρουάριου 2014 

Ο Πρόεδρος 
ΑΓΓΕΛΟΣ ΜΑΛΑΣ 

(5) 

ΝΟΜΟΣ ΦΘΟΙΩΤΙΔΑΣ 
ΔΗΜΟΣ ΛΟΚΡΩΝ 

Αριθμ. 2910 

1. Ο Δήμος Λοκρών (η Τεχνική Υπηρεσία Δήμου Λο- 
κρών, Πλατεία Δημαρχείου 1, Αταλάντη, Ταχ. Κωδ. 35200. 
Πληροφορίες Σιούλα Τριανταφυλλιά, τηλ.: 22333 - 51306, 
φαξ.: 22333 - 51311, Ε-ιτιαίΙ.: 5ίουΐ3ί@9ηη3ίΙ.οοπη) προκη¬ 
ρύσσει την ανάθεση της παροχής υπηρεσιών με τίτλο 
ΠΑΡΟΧΗ ΥΠΗΡΕΣΙΩΝ ΤΕΧΝΙΚΟΥ ΣΥΜΒΟΥΛΟΥ ΓΙΑ ΤΟ 
ΕΡΓΟ: «ΔΙΚΤΥΟ ΑΠΟΧΕΤΕΥΣΗΣ ΚΑΙ ΕΓΚΑΤΑΣΤΑΣΗ 
ΕΠΕΞΕΡΓΑΣΙΑΣ ΛΥΜΑΤΩΝ ΟΙΚΙΣΜΟΥ ΜΑΡΤΙΝΟΥ ΔΗ¬ 
ΜΟΥ ΛΟΚΡΩΝ», με προεκτιμώμενη αμοιβή 159.955,95 
ευρώ (χωρίς ΦΠΑ). 

2. Η παροχή υπηρεσιών συντίθεται από τις ακόλουθες 
κατηγορίες μελετών: 

α) κατηγορία 13 (Μελέτες υδραυλικών έργων), με προ¬ 
εκτιμώμενη αμοιβή 96.313,50, 
β) κατηγορία 18 (Χημικοτεχνικές μελέτες), με προε¬ 
κτιμώμενη αμοιβή 27.194,40 
γ) κατηγορία 09 (Ηλεκτρομηχανολογικές μελέτες), με 
προεκτιμώμενη αμοιβή 25.494,75 
δ) κατηγορία 21 (Γεωτεχνικές μελέτες), με προεκτιμώ¬ 
μενη αμοιβή 10.953,30. 

3. Οι ενδιαφερόμενοι μπορούν να παραλάβουν τα 
συμβατικά τεύχη του διαγωνισμού (Προκήρυξη, Συγ¬ 
γραφή Υποχρεώσεων κ.λπ., στοιχεία φακέλου έργου) 
από την έδρα της υπηρεσίας (την Τεχνική Υπηρεσία 
Δήμου Λοκρών, Πλατεία Δημαρχείου 1, Αταλάντη, Ταχ. 
Κωδ. 35200.), μέχρι τις 05/03/2014 

Η Προκήρυξη έχει συνταχθεί κατά το σχετικό υπό¬ 
δειγμα του ΥΠΕΧΩΔΕ τύπου Γ 
Πληροφορίες στο τηλ.: 22333 - 51306, φαξ.: 22333 - 
51311, Ε-ππαίΙ.: 5ίουΐ3ί@9ητ3ίΙ.αοπι, αρμόδιος υπάλληλος 
για επικοινωνία η Σιούλα Τριανταφυλλιά. 

4. Ως ημερομηνία και ώρα λήξης παραλαβής προ¬ 
σφορών έχουν οριστεί η 13/03/2014, ημέρα Πέμπτη και 
ώρα 10:00π.μ. 

5. Στο διαγωνισμό γίνονται δεκτοί: 

α) Ημεδαποί διαγωνιζόμενοι, μεμονωμένοι ή σε κοινο¬ 
πραξία - σύμπραξη, εγγεγραμμένοι στα μητρώα Μελετη- 
τών-Εταιρειών Μελετών, που καλύπτουν τις κατηγορίες 
και τάξεις της μελέτης, ήτοι: 

α) τάξεις Β ή Γ στην κατηγορία 13 (Μελέτες υδραυ¬ 
λικών έργων), 

β) τάξεις Β ή Γ, στην κατηγορία 18 (Χημικοτεχνικές 
μελέτες) 

γ) τάξεις Β ή Γ, στην κατηγορία 09 (Ηλεκτρομηχανο- 
λογικές μελέτες) 

δ) τάξεις Α, στην κατηγορία 21 (Γεωτεχνικές μελέτες) 
β) αλλοδαποί διαγωνιζόμενοι που διαθέτουν τα ίδια 
προσόντα ήτοι: 

- προέρχονται από χώρες - μέλη της Ε.Ε. ή του Ε.Ο.Χ. 
που τηρούν αντίστοιχα μητρώα, σύμφωνα με το άρθρο 
52 της οδηγίας 2004/18/ΕΚ και είναι εγγεγραμμένα σε 
τάξεις και κατηγορίες μελετών ή υπηρεσιών αντίστοιχες 
με εκείνες της ανωτέρω παραγράφου, ή 

- προέρχονται από χώρες - μέλη της Ε.Ε. ή του Ε.Ο.Χ. 
που δεν τηρούν μητρώα των προηγούμενων παραγρά¬ 
φων ή κράτη, που έχουν κυρώσει την συμφωνία για τις 
δημόσιες συμβάσεις του Παγκόσμιου Οργανισμού Εμπο¬ 
ρίου, είναι εγγεγραμμένα στα Επαγγελματικά/ Εμπορικά 


Μητρώα του Παραρτήματος IX Γ της οδηγίας 2004/18/ 
ΕΚ ή στα αντίστοιχα μητρώα των χωρών τους, και δια¬ 
θέτουν γενική εμπειρία αντίστοιχη αυτής που απορρέει 
από την εγγραφή στο Μητρώο Μελετητών - Εταιρει¬ 
ών/ Γ ραφείων Μελετών, δηλαδή στελεχικό δυναμικό με 
εμπειρία σε αντίστοιχες κατηγορίες μελετών, κατά το 
άρθρο 39 του Ν.3316/05, ως εξής: 

• για την κατηγορία μελέτης 13,1 τουλάχιστον στέ¬ 
λεχος δετούς εμπειρίας 

• για την κατηγορία μελέτης 18,1 τουλάχιστον στέ¬ 
λεχος δετούς εμπειρίας 

• για την κατηγορία μελέτης 09,1 τουλάχιστον στέ¬ 
λεχος δετούς εμπειρίας 

• για την κατηγορία μελέτης 21, 1 τουλάχιστον στέ¬ 
λεχος 4ετούς εμπειρίας 

6. Κατά τη φάση ελέγχου της καταλληλότητας των 
υποψηφίων θα διενεργηθεί έλεγχος της τεχνικής ικα¬ 
νότητας με βάση τα ακόλουθα κριτήρια: 

α) Κριτήριο εμπειρίας σε παρόμοιες συμβάσεις παρο¬ 
χής υπηρεσιών (κατά τα αναφερόμενα στο άρθρο 20 
της προκήρυξης) ήτοι παροχής υπηρεσιών οι οποίες 
εκτελέσθηκαν με συμβάσεις του υποψήφιου, κατά την 
τελευταία δεκαετία. 

Ως παρόμοιες συμβάσεις παροχής υπηρεσιών νοού¬ 
νται τα παρακάτω είδη: 

Παροχή Υπηρεσιών Συμβούλου έργου διαχείρισης 
αποβλήτων (μία κατ’ ελάχιστον). 

Η παραπάνω ειδική τεχνική ικανότητα θα πρέπει να ικα¬ 
νοποιείται από τον κάτοχο του απαιτούμενου μελετητικού 
πτυχίου στη κατηγορία 13 (Μελέτες υδραυλικών έργων). 

7. Η συνολική προθεσμία για την παροχή της υπηρε¬ 
σίας είναι 13 μήνες. 

8. Για τη συμμετοχή στο διαγωνισμό απαιτείται η κα¬ 
τάθεση εγγυητικής επιστολής ύψους 3.199,12 ευρώ και 
ισχύ τουλάχιστον 9 μηνών, μετά την ημέρα διεξαγωγής 
του διαγωνισμού. Ο χρόνος ισχύος των προσφορών 
είναι 8 μήνες. 

9. Το έργο χρηματοδοτείται από το Ε.Π.ΠΕΡ.Α.Α. (Τα¬ 
μείο Συνοχής - Εθνικοί Πόροι), Αρ. Εναρ. 2012ΣΕ07580063 
της ΣΑΕ 0758 - Εθνικοί Πόροι. 

10. Κριτήριο ανάθεσης της σύμβασης είναι εκείνο 
της «πλέον συμφέρουσας από οικονομική άποψη προ¬ 
σφοράς», σύμφωνα με την παρ. 4 του άρθρου 9 του 
Ν. 3316/2005. Η πλέον συμφέρουσα από οικονομική άπο¬ 
ψη προσφορά, θα προκύψει μετά από αξιολόγηση των 
Τεχνικών και Οικονομικών προσφορών των Διαγωνιζο- 
μένων, που δεν έχουν αποκλειστεί βάσει των άρθρων 
18,19 και 20 της Προκήρυξης, όπως ειδικότερα ορίζεται 
στο άρθρο 23 της προκήρυξης. 

11. Το αποτέλεσμα της δημοπρασίας θα εγκριθεί από 
την Προϊσταμένη Αρχή ήτοι την Οικονομική Επιτροπή 
του Δήμου Λοκρών. 

Αταλάντη, 7 Φεβρουάριου 2014 

Ο Δήμαρχος 
ΝΙΚΟΛΑΟΣ ΛΙΟΛΙΟΣ 

- ♦ - 

( 6 ) 

ΝΟΜΟΣ ΗΡΑΚΛΕΙΟΥ 
ΔΗΜΟΣ ΧΕΡΣΟΝΗΣΟΥ 

Αριθμ. 2961 

Ο Δήμος Χερσονήσου Νομού Ηρακλείου διακηρύσ¬ 
σει ότι εκτίθεται σε πρόχειρο μειοδοτικό διαγωνισμό, 

σύμφωνα με τον ΕΚΠΟΤΑ (Υπουργ. Απόφαση 11389/ 
23-3-1993), η «Προμήθεια γάλακτος εργαζομένων για 
το έτος 2014». 

Ο ενδεικτικός προϋπολογισμός της παραπάνω προμή¬ 
θειας ανέρχεται στα 22.673,00 € μαζί με το Φ.Π.Α. 13%, 
και θα καλυφθεί από ΕΣΟΔΑ. 

Ο διαγωνισμός θα γίνει την 24η του μήνα Φεβρουάριου 
του έτους 2014, ημέρα Δευτέρα και από ώρα 10 (έναρξη) 
μέχρι 10.30 (λήξη παράδοσης των προσφορών) στα γρα¬ 
φεία του Δήμου Χερσονήσου, στις Γούρνες (πρώην Αμερι¬ 
κανική βάση), ενώπιον της αρμόδιας Επιτροπής ΕΚΠΟΤΑ. 

Ταχυδρομικές προσφορές γίνονται δεκτές αλλά θα 
πρέπει να έχουν φτάσει στην υπηρεσία του Δήμου με 
ευθύνη του προσφέροντος από την προηγούμενη ερ¬ 
γάσιμη ημέρα. 

Δικαίωμα συμμετοχής στον διαγωνισμό έχουν: 

• Προμηθευτές, κατασκευαστές και αντιπρόσωποι 
αυτών. 

Η εγγύηση συμμετοχής ορίζεται σε ποσοστό 5% επί 
της συνολικής προϋπολογισθείσης από την υπηρεσία 
δαπάνης και είναι 1.133,65 € και θα κατατίθεται υπό 
μορφή γραμματίου του Ταμείου Παρακαταθηκών και 
Δανείων ή του ΤΣΜΕΔΕ, ή υπό μορφή εγγυητικής επι¬ 
στολής αναγνωρισμένης τράπεζας. 

Οι ενδιαφερόμενοι μπορούν να λάβουν αντίγραφο της 
αναλυτικής διακηρύξεως (όροι διαγωνισμού) από την 
ιστοσελίδα του Δήμου, μετά από την δημοσίευση της 
προκήρυξης του διαγωνισμού. Πληροφορίες αρμόδιος 
υπάλληλος Κουρλετάκη Μαρία - Ελένη τηλ. 28973 40054. 

Γ ούρνες, 7 Φεβρουάριου 2014 

Ο Αντιδήμαρχος 
Οικονομικών Υπηρεσιών 

ΕΜΜΑΝΟΥΗΛ ΔΙΑΜΑΝΤΑΚΗΣ 

-♦- 

(7) 

ΠΕΡΙΦΕΡΕΙΑ ΔΥΤΙΚΗΣ ΜΑΚΕΔΟΝΙΑΣ 
ΓΕΝΙΚΗ ΔΙΕΥΘΥΝΣΗ ΕΣΩΤΕΡΙΚΗΣ ΛΕΙΤΟΥΡΓΙΑΣ 
ΔΙΕΥΘΥΝΣΗ ΔΙΟΙΚΗΤΙΚΟΥ - ΟΙΚΟΝΟΜΙΚΟΥ 

Π.Ε. ΦΛΩΡΙΝΑΣ 
ΤΜΗΜΑ ΠΡΟΜΗΘΕΙΩΝ 

Αριθμ. 13112/402 

Ανακοινώνουμε ότι ο ανοικτός επαναληπτικός δη¬ 
μόσιος διαγωνισμός της διακήρυξης 2/2014 ο οποίος 
επρόκειτο να διενεργηθεί την 3-3-2014 για την ανάδειξη 
προμηθευτών Υγρών Καυσίμων (Βενζίνες: Αμόλυβδη 
95 οκτανίων - Πετρέλαιο Κίνησης) προϋπ. δαπάνης 
93.511,00 € με Φ.Π.Α (Πετρέλαιο Θέρμανσης προϋπ. δαπά¬ 
νης 127.864,00 € με Φ.Π.Α) και Λιπαντικά, προϋπ. 5.000,00 
€ με Φ.Π.Α. για την κάλυψη των αναγκών της Περιφερει¬ 
ακής Ενότητας Φλώρινας, έτους 2014, που δημοσιεύθηκε 
στο ΦΕΚ και στον ελληνικό τύπο, ΑΝΑΒΑΛΛΕΤΑΙ ύστερα 
από την έκδοση της αριθ. 13111/401/7-2-2014 απόφασης 
και για τους λόγους που αναφέρονται σε αυτή. 

Η νέα ημερομηνία διενέργειας του ανοικτού διαγωνι¬ 
σμού της Διακήρυξης 2/2014 είναι η 4-3-2014 ημέρα Τρί¬ 
τη και ώρα 10:00 π.μ. στην Αίθουσα Συνεδριάσεων του 
Διοικητηρίου της Π.Ε. Φλώρινας - ημιώροφος, παρουσία 
της Επιτροπής Κρατικών Προμηθειών Νομού Φλώρινας. 

Φλώρινα, 7 Φεβρουάριου 2014 

Ο Αντιπεριφερειάρχης 
ΔΗΜΗΤΡΙΟΣ ΗΛΙΑΔΗΣ 


( 8 ) 

ΝΟΜΟΣ ΔΩΔΕΚΑΝΗΣΟΥ 
ΔΗΜΟΣ ΚΑΡΠΑΘΟΥ 

Αριθμ. 1153 

Ο Δήμος Καρπάθου διακηρύσσει Δημόσιο Ανοικτό 
Διαγωνισμό με σφραγισμένες προσφορές για την 
«ΠΡΟΜΗΘΕΙΑ ΥΓΡΩΝ ΚΑΥΣΙΜΩΝ ΚΑΙ ΛΙΠΑΝΤΙΚΩΝ» 

(πετρελαίου κίνησης, βενζίνης αμόλυβδης, λιπαντικών) 
προϋπολογισμού 177.181,90 € πλέον Φ.Π.Α. για τις ανά¬ 
γκες του Δήμου Καρπάθου, με κριτήριο κατακύρωσης το 
μεγαλύτερο ποσοστό έκπτωσης σε ακέραιες μονάδες 
στη μέση τιμή λιανικής πώλησης (όπως αυτές προσδιο¬ 
ρίζονται από το παρατηρητήριο τιμών υγρών καυσίμων 
ή τον αρμόδιο φορά φορέα όπως ισχύει κάθε φορά 
σύμφωνα με την κείμενη νομοθεσία) όσον αφορά στη 
βενζίνη και το πετρέλαιο κίνησης και τη χαμηλότερη 
τιμή για το σύνολο των ειδών όσον αφορά στην ομάδα 
των λιπαντικών. 

Ο Διαγωνισμός θα γίνει την Τρίτη 11 Μαρτίου 2014 και 
ώρα 10.00 π.μ. (λήξη υποβολής προσφορών) στα γραφεία 
του Δήμου Καρπάθου, ενώπιον αρμόδιας Επιτροπής. 

Η εγγύηση συμμετοχής στο διαγωνισμό, θα είναι 
5% επί του προϋπολογισμού και ορίζεται στο ποσό 
των δέκα χιλιάδων διακοσίων εβδομήντα επτά ευρώ 
(€10.277,00), κατατεθειμένη με Εγγυητική Επιστολή Τρα- 
πέζης. Σε περίπτωση προσφοράς για μέρος των υλικών 
η εγγυητική θα αφορά το 5% του ενδεικτικού προϋπολο¬ 
γισμού για τα προσφερόμενα είδη και στο φάκελο των 
δικαιολογητικών θα προσκομισθεί υπεύθυνη δήλωση 
που θα αναφέρει όλα τα είδη αναλυτικά για τα οποία 
δίδεται προσφορά. 

Για περισσότερες πληροφορίες, οι ενδιαφερόμενοι 
μπορούν να απευθύνονται κατά τις εργάσιμες ημέρες 
και ώρες στα γραφεία του Δήμου Καρπάθου στο τηλέ¬ 
φωνο 2245360135, Τεχνική Υπηρεσία. 

Κάρπαθος, 6 Φεβρουάριου 2014 

Ο Δήμαρχος 
ΜΙΧΑΗΛ ΧΑΝΙΩΤΗΣ 

-♦- 

Ο) 

ΓΕΝΙΚΟ ΝΟΣΟΚΟΜΕΙΟ ΜΥΤΙΛΗΝΗΣ «ΒΟΣΤΑΝΕΙΟ» 
Αριθμ. Διακήρυξης: 8 

Το Γενικό Νοσοκομείο Μυτιλήνης, δια της υτί αριθμ. 
18η/26.09.2013 (θέμα 6ο) απόφασής του διενεργεί, διεθνή 
διαγωνισμό για την Ανάδειξη αναδόχου εργασιών καθαρι¬ 
ότητας του Νοσοκομείου Μυτιλήνης των Κέντρων Υγείας 
Καλλονής, Πλωμαρίου, Πολιχνίτου, Αντισσας, ΜΤΕΝΣ, ΚΕ- 
ΦΙΑΠ και Περιφερειακών Ιατρείων του Νησιού. 

Ο προϋπολογισμός είναι 1.263.186,00 ευρώ συμπερι¬ 
λαμβανομένου Φ.Π.Α. 23% για δύο έτη, η ημερομηνία 
λήξης υποβολής των αιτήσεων είναι 01.04.2014. και ώρα 
14:30, η ημερομηνία διεξαγωγής του διαγωνισμού είναι 
02.04.2014 και ώρα 12:00. 

Ειδικοί περιορισμοί συμμετοχής δεν υπάρχουν. 

Οι εγγυήσεις συμμετοχής είναι 63.160.000,00 ευρώ. 
Υπάρχουν ειδικές προδιαγραφές. Η παράδοση θα γί¬ 
νει στο Νοσοκομείο Μυτιλήνης. Το χρονικό διάστημα 
δέσμευσης από την προσφορά είναι μέχρι 02.08.2014. 
Δεν γίνονται δεκτές εναλλακτικές προσφορές. Η χρη¬ 
ματοδότηση είναι από τον κρατικό προϋπολογισμό. Η 
πληρωμή θα γίνει εντός (3) τριών μηνών. 

Περισσότερα στοιχεία και πληροφορίες για τη δια¬ 
κήρυξη δίδονται στο τηλ.: 2251351370, ΐεχ: 2251037130 
αρμόδια υπάλληλος Ευαγγελία Ζαφειριού, διεύθυνση 
ΟΔΟΣ Ε.Βοστάνη ΑΡΙΘΜΟΣ 48 Τ.Κ. 81100, ΠΕΡΙΟΧΗ Μυ¬ 
τιλήνη, Τόπος Μυτιλήνη 07/02/2014. 

Μυτιλήνη, 7 Φεβρουάριου 2014 

Ο Διοικητής 
ΒΑΣΙΛΕΙΟΣ ΜΟΥΖΑΛΑΣ 

-♦- 

( 10 ) 

ΦΟΡΕΑΣ ΔΙΑΧΕΙΡΙΣΗΣ ΕΘΝΙΚΟΥ ΠΑΡΚΟΥ 

ΤΖΟΥΜΕΡΚΩΝ ΠΕΡΙΣΤΕΡΙΟΥ ΧΑΡΑΔΡΑΣ ΑΡΑΧΘΟΥ 

Ο Φορέας Διαχείρισης Εθνικού Πάρκου Τζουμέρκων 
Περιστεριού και Χαράδρας Αραχθου με την υπ’ αριθμ. 
1/27-01-2014 απόφαση του Δ.Σ. ανακοινώνει την προκή¬ 
ρυξη Ανοιχτού Διεθνή Διαγωνισμού για την ανάθεση των 
υπηρεσιών: Α. ΠΑΡΑΚΟΛΟΥΘΗΣΗ ΤΩΝ ΤΥΠΩΝ ΟΙΚΟ- 
ΤΟΠΩΝ & ΕΙΔΩΝ ΧΛΩΡΙΔΑΣ και Β. ΠΑΡΑΚΟΛΟΥΘΗ¬ 
ΣΗ ΕΙΔΩΝ ΑΣΠΟΝΔΥΛΩΝ, ΕΡΠΕΤΩΝ, ΘΗΛΑΣΤΙΚΩΝ & 
ΟΡΝΙΘΟΠΑΝΙΔΑΣ στο πλαίσιο υλοποίησης της πράξης 
«ΠΡΟΣΤΑΣΙΑ ΚΑΙ ΔΙΑΤΗΡΗΣΗ ΤΗΣ ΒΙΟΠΟΙΚΙΛΟΤΗΤΑΣ 
ΤΟΥ ΕΘΝΙΚΟΥ ΠΑΡΚΟΥ ΤΖΟΥΜΕΡΚΩΝ ΠΕΡΙΣΤΕΡΙΟΥ 
ΚΑΙ ΧΑΡΑΔΡΑΣ ΑΡΑΧΘΟΥ»», με κωδικό ΟΠΣ 365805, 
του Άξονα Προτεραιότητας 9 «Προστασία Φυσικού Πε¬ 
ριβάλλοντος και Βιοποικιλότητας», του Ε.Π. «Περιβάλλον 
και Αειφόρος Ανάπτυξη 2007-2013». 

Συνολικός προϋπολογισμός: 289.000,00 ευρώ (συμπε¬ 
ριλαμβανομένου Φ.Π.Α.) 

Το έργο έχει εγγράφει στο Πρόγραμμα Δημοσί¬ 
ων Επενδύσεων του έτους 2012/ ΣΑ 075 8, με κωδικό 
2012ΣΕ07680020. Η πράξη συγχρηματοδοτείται από το 
Ευρωπαϊκό Ταμείο Περιφερειακής Ανάπτυξης κατά 80% 
και κατά 20% από εθνικούς πόρους. 

Κριτήριο κατακύρωσης: Πλέον συμφέρουσα από οι¬ 
κονομική άποψη προσφορά. 

Διάρκεια των συμβάσεων: 17 μήνες από την υπογρα¬ 
φή της σύμβασης. Γίνονται δεκτές προσφορές για ένα 
ή περισσότερα Τμήματα του Έργου. Προσφορές που 
υποβάλλονται για μέρος του τμήματος δεν γίνονται δε¬ 
κτές και απορρίπτονται ως απαράδεκτες. Εναλλακτικές 
προσφορές δεν γίνονται δεκτές. 

Δικαίωμα συμμετοχής έχουν: Δικαίωμα συμμετοχής 
στον διαγωνισμό, έχουν Φυσικά ή νομικά πρόσωπα, ή 
ενώσεις ή κοινοπραξίες αυτών που υποβάλλουν κοινή 
προσφορά, που έχουν συσταθεί σύμφωνα με τη νομοθε¬ 
σία ενός Κράτους - Μέλους της ΕΕ, του Ε.Ο.Χ. όπως και 
χωρών που έχουν υπογράψει και κυρώσει τη Συμφωνία 
περί Δημοσίων Συμβάσεων του Παγκόσμιου Οργανισμού 
Εμπορίου (Π.Ο.Ε) και έχουν την καταστατική τους έδρα, 
την κεντρική διοίκηση ή την κύρια εγκατάστασή τους 
στο εσωτερικό της Ε.Ε., του ΕΟΧ και στο εσωτερικό 
των χωρών που είναι συμβαλλόμενα μέρη στη Συμφω¬ 
νία Δημοσίων Συμβάσεων του Παγκόσμιου Οργανισμού 
Εμπορίου (Π.Ο.Ε), η οποία κυρώθηκε από τη Ελλάδα 
με το Ν.2513/97 (ΦΕΚ139/Α/27.06.97) ή σε τρίτες χώρες 
που έχουν συνάψει συμφωνίες σύνδεσης με την Ε.Ε, 
και έχουν αποδεδειγμένες ικανότητες, εξειδικευμένες 
γνώσεις και εμπειρία, σε υπηρεσίες έρευνας και πα¬ 
ρακολούθησης (πιοηίΐοπηρ) σχετικές με το αντικείμενο 
των τμημάτων για τα οποία θα καταθέσουν προσφορά, 
δηλαδή: 


Τμήμα Α. ΠΑΡΑΚΟΛΟΥΘΗΣΗ ΤΥΠΩΝ ΟΙΚΟΤΟΠΩΝ & 
ΕΙΔΩΝ ΧΛΩΡΙΔΑΣ 

Τμήμα Β. ΠΑΡΑΚΟΛΟΥΘΗΣΗ ΕΙΔΩΝ ΑΣΠΟΝΔΥΛΩΝ 
ΕΡΠΕΤΩΝ ΘΗΛΑΣΤΙΚΩΝ & ΟΡΝΙΘΟΠΑΝΙΔΑΣ. 

Παραλαβή Προκήρυξης & Αίτηση - Παροχή Διευκρινί¬ 
σεων: Κάθε ενδιαφερόμενος μπορεί να παραλαμβάνει 
το πλήρες κείμενο της Προκήρυξης από το δικτυακό 
τόπο ΙιΙΙρΥ/νννννν.εΙθρ-θρίΓυε.ςΓ/ηΘννε.ΐΊίπι, από το δικτυακό 
τόπο του ΦΔ ίιΙΙρΥ/νννννν.ΙζουπίθΓίοραΓΚο.ΟΓ από τη Διαύ¬ 
γεια: Ιιίίρ://θ1.άί3ν98ί3.9ον.9Γ/ί/ρ3Γΐ<οΙζουπΐθΓΐο και από τα 
γραφεία της Αναθέτουσας Αρχής, κατά της εργάσιμες 
ημέρες και ώρες από 09:00 - 15:30. 

Αρμόδια επικοινωνίας: X. Μπίσα, Τηλ.:26510-43663, 
Ε3Χ:26510-43575, οπιβίΙ: ρ3ΐ1<.Ιζουπΐθΐ·Ι<3@9ηη3ίΙ.οοπι. 

Τόπος - Χρόνος Υποβολής Προσφορών: Οι ενδιαφε¬ 
ρόμενοι θα υποβάλουν την προσφορά τους, μη εξαρ- 
τώμενη από όρο, προϋπόθεση, αίρεση ή επιφύλαξη, 
στην Αναθέτουσα Αρχή, στη Δ/νση: Φορέας Διαχείρι¬ 
σης Εθνικού Πάρκου Τζουμέρκων, Περιστεριού και X. 
Αράχθου, Ε.ΤΕ.Π.Η Πανεπιστημιούπολη Ιωαννίνων, Τ.Κ.: 
45110, μέχρι τις 26/03/2014, ημέρα Τετάρτη και ώρα 16:00 
(καταληκτική ημερομηνία του διαγωνισμού). Ημερομη¬ 
νία διενέργειας του διαγωνισμού ορίζεται η 28/03/2014, 
ημέρα Παρασκευή και ώρα 12:00. Προσφορές που θα 
υποβληθούν μετά την καταληκτική ημερομηνία και ώρα 
δεν γίνονται δεκτές και επιστρέφονται. Οι προσφορές 
ισχύουν και δεσμεύουν τους διαγωνιζόμενους επί εκατόν 
ογδόντα (180) ημέρες από την επόμενη της διενέργειας 
του διαγωνισμού. Οι προσφέροντες οφείλουν, επί ποινή 
αποκλεισμού, μαζί με την προσφορά, να καταθέσουν 
εγγύηση συμμετοχής τους στο διαγωνισμό, της οποίας 
το ποσό θα πρέπει να καλύπτει το 5% της συνολικής 
προϋπολογισθείσας δαπάνης των υπηρεσιών, συμπε¬ 
ριλαμβανομένου Φ.Π.Α, δηλαδή ποσού αναλυτικά: για 
το τμήμα Α' 5.545,00 € και για το τμήμα Β' 8.905,00 €. 

Ημερομηνία αποστολής στην Ε.Ε.Ε.Ε.: Η παρούσα προ¬ 
κήρυξη έχει αποσταλεί προς δημοσίευση στην Ε.Ε.Ε.Ε. 
στις 04/02/2014, ημέρα Τρίτη. 

Ιωάννινα, 7 Φεβρουάριου 2014 

Ο Πρόεδρος 
ΧΡΗΣΤΟΣ ΧΑΣΑΝΗΣ 

-♦- 

( 11 ) 

ΝΟΜΟΣ ΑΙΤΩΛΟΑΚΑΡΝΑΝΙΑΣ 
ΔΗΜΟΣ Ι.Π. ΜΕΣΟΛΟΓΓΙΟΥ 

Ο Δήμος Ι.Π. Μεσολογγίου προκηρύσσει ανοικτό δη¬ 
μόσιο διαγωνισμό, με σφραγισμένες προσφορές για 
την ανάθεση του έργου «ΠΑΡΕΜΒΑΣΕΙΣ ΕΝΕΡΓΕΙΑΚΗΣ 
ΑΝΑΒΑΘΜΙΣΗΣ ΚΑΙ ΕΞΟΙΚΟΝΟΜΙΣΗΣ ΕΝΕΡΓΕΙΑΣ», 

(το οποίο είναι υποέργο της πράξης «ΠΡΟΤΥΠΑ ΕΠΙ¬ 
ΔΕΙΚΤΙΚΑ ΕΡΓΑ ΕΦΑΡΜΟΓΗΣ ΑΝΑΝΕΩΣΙΜΩΝ ΠΗΓΩΝ 
ΕΝΕΡΓΕΙΑΣ ΚΑΙ ΕΞΟΙΚΟΝΟΜΗΣΗΣ ΣΤΟ 2ο ΔΗΜΟΤΙΚΟ 
ΣΧΟΛΕΙΟ ΑΙΤΩΛΙΚΟΥ, ΔΗΜΟΥ ΜΕΣΟΛΟΓΓΙΟΥ, ΜΕ ΤΗΝ 
ΥΛΟΠΟΙΗΣΗ ΔΡΑΣΕΩΝ ΕΞΟΙΚΟΝΟΜΗΣΗ ΕΝΕΡΓΕΙΑΣ 
ΚΑΙ ΤΗΝ ΕΓΚΑΤΑΣΤΑΣΗ ΣΥΣΤΗΜΑΤΟΣ ΑΒΑΟΟΥΣ ΓΕ¬ 
ΩΘΕΡΜΙΑΣ») με το σύστημα των επιμέρους ποσοστών 
έκπτωσης κατά ομάδες τιμών του τιμολογίου της Με¬ 
λέτης, σύμφωνα με τις διατάξεις του άρθρου 6 του 
Ν. 3669/2008, προϋπολογισμού 122.235,51 € και συνολικού 
προϋπολογισμού με Αναθεώρηση και Φ.Π.Α. 151.420,15 €. 

Ο διαγωνισμός θα διεξαχθεί στις 4/3/2014, ημέρα Τρίτη 

και ώρα 10:00 (λήξη επίδοσης προσφορών), ενώπιον της 
αρμόδιας επιτροπής. 

Αν για οποιοδήποτε σοβαρό λόγο δεν διεξαχθεί η 
δημοπρασία την προαναφερθείσα ημερομηνία ή αν δι¬ 
εξαχθεί μεν αλλά δεν κατατεθεί καμία προσφορά, θα 
διενεργηθεί σε νέα ημερομηνία που θα καθορίσει με 
πράξη της η Προϊσταμένη Αρχή και η οποία θα γνωστο¬ 
ποιηθεί με ΦΑΞ πέντε (5) τουλάχιστον μέρες πριν τη νέα 
ημερομηνία σε όσους έλαβαν τεύχη του διαγωνισμού 
και την ίδια ώρα (10:00 π.μ.). Η ίδια διαδικασία μπορεί να 
επαναληφθεί και δεύτερη φορά με τους ίδιους όρους 
και προϋποθέσεις. 

Το έργο χρηματοδοτείται από Πιστώσεις του Επιχει¬ 
ρησιακού Προγράμματος ΕΠΠΕΡΡΑ, Κοινοτικούς- Εθνι¬ 
κούς Πόρους. 

Αντικείμενο του έργου αποτελεί: 

Αντικείμενο του έργου είναι η ενεργειακή αναβάθ¬ 
μιση του υφιστάμενου σχολικού συγκροτήματος από 
ενεργειακή κλάση Δ σε ενεργειακή κλάση Γ. Με το 
έργο αυτό επιδιώκεται η ενεργειακή αναβάθμιση και η 
εξοικονόμιση ενέργειας με στόχο την τελική εξοικονό- 
μιση ενέργειας σε ετήσια βάση σε ποσοστό μεγαλύτερο 
του 36,30% και την ετήσια μείωση εκπομπών 002 σε 
ποσοστό μεγαλύτερο του 36%. 

Στο διαγωνισμό γίνονται δεκτοί: 

1.1 Μεμονωμένες εργοληπτικές επιχειρήσεις, οι οποίες: 

α. Εγγεγραμμένες στο Μητρώο Εργοληπτικών Επιχει¬ 
ρήσεων (Μ.Ε.ΕΠ.) που τηρείται στη Γ.Γ.Δ.Ε. του ΥΠ.Υ.ΜΕ. 
ΔΙ., εφόσον ανήκουν στην Α2 τάξη για έργα Οικοδομικά 
και Α1 τάξη για έργα Η/Μ. 

β. Προερχόμενες από κράτη - μέλη της Ευρωπαϊκής 
Ένωσης ή του Ευρωπαϊκού Οικονομικού Χώρου (Ε.Ο.Χ.) 
ή από κράτη που έχουν υπογράψει την συμφωνία για 
τις Δημόσιες Συμβάσεις (Σ.Δ.Σ.) του Παγκόσμιου Οργα¬ 
νισμού Εμπορίου (Π.Ο.Ε.), ή που προέρχονται από τρί¬ 
τες χώρες που έχουν υπογράψει διμερείς συμφωνίες 
σύνδεσης με την Ευρωπαϊκή Ένωση και έχουν κυρωθεί 
με σχετική απόφαση του αρμοδίου οργάνου, στα οποία 
τηρούνται επίσημοι κατάλογοι αναγνωρισμένων εργο¬ 
ληπτών, εφόσον είναι εγγεγραμμένες στους καταλό¬ 
γους αυτούς και σε τάξη και κατηγορία αντίστοιχη με 
τις καλούμενες του Ελληνικού Μητρώου Μ.Ε.ΕΠ. 

γ. Προερχόμενες από ως ανωτέρω β' κράτη, στα οποία 
δεν τηρούνται επίσημοι κατάλογοι αναγνωρισμένων 
εργοληπτών, εφόσον αποδεικνύουν ότι έχουν εκτελέσει 
έργα παρόμοια με το δημοπρατούμενο, από ποιοτική 
και ποσοτική άποψη. 

1.2 Κοινοπραξίες Εργοληπτικών Επιχειρήσεων, των 
παραπάνω περιπτώσεων α, β και γ σε οποιονδήποτε 
συνδυασμό μεταξύ τους, υπό τους όρους του άρθρου 
16 παρ. 7 του ΚΔΕ (Κοινοπραξία στην ίδια κατηγορία) 
και υπό τον όρο ότι κάθε Εργοληπτική Επιχείρηση θα 
συμμετέχει στο κοινοπρακτικό σχήμα με ποσοστό όχι 
μικρότερο του 25% της καλούμενης κατηγορίας. 

1.3 Κοινοπραξίες εργοληπτικών επιχειρήσεων για την 
κάλυψη των διαφόρων κατηγοριών των εργασιών του 
έργου υπό τους όρους της παρ. 3 του άρθρου 16 του 
ΚΔΕ. Το ποσοστό συμμετοχής της κάθε επιχείρησης στο 
κοινοπρακτικό σχήμα προκύπτει από τον προϋπολογι¬ 
σμό της κατηγορίας για την οποία αυτή συμμετέχει και 
δεν είναι απαραίτητο να αναγράφεται, στην περίπτωση 
δε που αναγραφεί λανθασμένα, δεν επηρεάζεται το κύ¬ 
ρος της συμμετοχής της επιχείρησης και της κοινοπρα¬ 


ξίας. Κατηγορία εργασιών με ποσοστό κάτω του 10% 
του προϋπολογισμού του έργου (χωρίς αναθεώρηση και 
Φ.Π.Α.), εφόσον δεν καλείται στη δημοπρασία, αθροίζε¬ 
ται στον προϋπολογισμό της μεγαλύτερης κατηγορίας. 

1.4 Κοινοπραξίες εργοληπτικών επιχειρήσεων εγγε¬ 
γραμμένων στην Α1 τάξη του Μ.Ε.ΕΠ. για έργα κατηγο¬ 
ρίας οικοδομικών, με τις προϋποθέσεις της παρ. 10 του 
άρθρου 16 του ΚΔΕ (αναβάθμιση ορίου λόγω κοινοπρα¬ 
ξίας) και Α1 κατηγορίας Η/Μ. 

1.5 Κάθε εργοληπτική επιχείρηση συμμετέχει είτε με¬ 
μονωμένα είτε ως μέλος ενός κοινοπρακτικού σχήματος. 
Γίνονται επίσης δεκτές και μεμονωμένες εργοληπτικές 
επιχειρήσεις ή κοινοπραξίες εργοληπτικών επιχειρήσε¬ 
ων κατ’ εφαρμογή της παρ. 9 του άρθρου 16 του ΚΔΕ 
(«κύρια κατηγορία»). Κατά τα λοιπά εφαρμόζονται οι 
ισχύουσες διατάξεις για τη συμμετοχή εργοληπτικών 
επιχειρήσεων σε διαγωνισμούς για την κατασκευή Δη¬ 
μοσίων Έργων. 

Για τη συμμετοχή στο διαγωνισμό απαιτείται η κατά¬ 
θεση εγγυητικής επιστολής ύψους 2.445,00 € και ισχύ 
τουλάχιστον διακοσίων δέκα (210) ημερολογιακών ημε¬ 
ρών, μετά την ημέρα διεξαγωγής του διαγωνισμού. Ο 
χρόνος ισχύος των προσφορών είναι έξι (06) μήνες. 

Στην περίπτωση που το προσφερόμενο ποσοστό έκ¬ 
πτωσης του αναδόχου είναι μεγαλύτερο του ορίου του 
12%, και πριν την υπογραφή της σύμβασης, ο ανάδοχος 
υποχρεούται να προσκομίσει επιπλέον πρόσθετη εγγύ¬ 
ηση καλής εκτέλεσης, σύμφωνα με τα οριζόμενα στην 
παράγραφο 5 του άρθρου 25Α του Ν. 3669/08 (ΚΔΕ), 
όπως τροποποιήθηκε με την παρ. 5 του άρθρου 59 του 
Ν. 4146/2013, το ύψος της οποίας μπορεί να φτάσει έως 
το 22% του προϋπολογισμού. 

Συνολική προθεσμία περαίωσης του έργου: Εννιά (09) 
μήνες. 

Η διακήρυξη του έργου έχει συνταχθεί κατά το εγκε¬ 
κριμένο από τον υπουργό Υποδομών, Μεταφορών & 
Δικτύων υπόδειγμα τύπου Β. 

Το αποτέλεσμα της δημοπρασίας θα εγκριθεί από 
την Οικονομική Υπηρεσία του Δήμου Ι.Π. Μεσολογγίου. 

Οι ενδιαφερόμενοι μπορούν να προσέλθουν στην Τε¬ 
χνική Υπηρεσία του Δήμου Ι.Π. Μεσολογγίου Ν. Αιτωλ/ 
νιας (Αρμόδια Κατερίνα Παπακωνσταντίνου τηλ. 26313 
63324) τις εργάσιμες ημέρες και ώρες για να λάβουν 
γνώση της μελέτης. 

Εφόσον τα συμβατικά τεύχη του διαγωνισμού ζη¬ 
τηθούν έγκαιρα, η αρχή που διεξάγει το διαγωνισμό 
υποχρεούται να τα παραδώσει στους διαγωνιζόμενους 
εντός έξι (6) ημερών από την ημερομηνία παραλαβής 
της αίτησης. Η υπηρεσία είναι υποχρεωμένη να πα- 
ραδίδει τα εμπροθέσμως ζητηθέντα στοιχεία από τα 
γραφεία της, μέχρι και την Πέμπτη 27-2-2014. Για την 
παραλαβή των τευχών οι ενδιαφερόμενοι καταβάλλουν 
τη δαπάνη αναπαραγωγής τους, που ανέρχεται σε 20,00 
ευρώ. Τα τεύχη παραλαμβάνονται από τα γραφεία της 
Υπηρεσίας (Πληροφορίες Κατερίνα Παπακωνσταντίνου 
τηλ. 26313 63324). 

Κριτήριο Ανάθεσης της σύμβασης είναι η χαμηλότερη 
οικονομική προσφορά. 

Μεσολόγγι, 6 Φεβρουάριου 2014 

Ο Αντιδήμαρχος 
ΔΗΜΗΤΡΙΟΣ ΚΟΤΑΝΤΑΚΗΣ 

( 12 ) 

ΠΕΡΙΦΕΡΕΙΑ ΘΕΣΣΑΛΙΑΣ 

ΓΕΝΙΚΗ Δ/ΝΣΗ ΑΝΑΠΤΥΞΙΑΚΟΥ ΠΡΟΓΡΑΜΜΑΤΙΣΜΟΥ 
Δ/ΝΣΗ ΤΕΧΝΙΚΩΝ ΕΡΓΩΝ 
Π.Ε. ΜΑΓΝΗΣΙΑΣ ΚΑΙ ΣΠΟΡΑΔΩΝ 

Αριθμ. 693 

Η Περιφέρεια Θεσσαλίας προκηρύσσει ανοικτή διαδι¬ 
κασία επιλογής αναδόχου για την παροχή υπηρεσιών 
με τίτλο: «ΣΥΝΤΗΡΗΣΗ ΟΔΙΚΟΥ ΔΙΚΤΥΟΥ Ν. ΜΑΓΝΗ¬ 
ΣΙΑΣ (ΑΣΦΑΛΤΙΚΑ-ΣΗΜΑΝΣΗ)» με προϋπολογισμό 
406.504,07 € + Φ.Π.Α. 23% = 500,000.00 ευρώ. 

1. Το έργο συντίθεται από τις ακόλουθες κατηγορίες 
εργασιών: 

α) κατηγορία ΟΔΟ με προϋπολογισμό 390.483,54 € 
(δαπάνη εργασιών, Γ.Ε. και Ο.Ε., απρόβλεπτα). 

2. Οι ενδιαφερόμενοι μπορούν να παραλάβουν τα συμ¬ 
βατικά τεύχη του διαγωνισμού (Διακήρυξη, Συγγραφή 
Υποχρεώσεων κ,λπ.) από την έδρα της υπηρεσίας Ανα- 
λήψεως και Ιωλκού, Βόλος, 2ος όροφος, τηλ 2421352467 
Νταφοπούλου μέχρι τις 27-02-2014. 

Η διακήρυξη του έργου έχει συνταχθεί κατά το εγκε¬ 
κριμένο από τον υπουργό ΠΕΧΩΔΕ ενδεικτικό υπόδειγ¬ 
μα περίληψης διακηρύξεων για την διενέργεια ανοι¬ 
κτής δημοπρασίας έργων που δεν εμπίπτουν στο πεδίο 
εφαρμογής του κοινοτικού δικαίου. 

Πληροφορίες στο τηλέφωνο 24213 52462, ΐεχ επικοι¬ 
νωνίας, 24210 48224, αρμόδιος υπάλληλος Β. Γορδίου. 

3. Ο διαγωνισμός θα διεξαχθεί στις 4-3-2014, ημέ¬ 
ρα Τρίτη και ώρα ΙΟ.ΟΟπ.μ. και το σύστημα υποβολής 
προσφορών είναι με το σύστημα προσφοράς με ενιαίο 
ποσοστό έκπτωσης του άρθρου 5 παρ. 1 και άρθρου 17 
παρ. 8 του Ν.3669/08. 

4. Στο διαγωνισμό γίνονται δεκτοί: 

4.1 Ημεδαποί διαγωνιζόμενοι, μεμονωμένοι, Εγγε¬ 
γραμμένες στο Μητρώο Εργοληπτικών Επιχειρήσεων 
(Μ.Ε.ΕΠ.) που τηρείται στη Γ.Γ.Δ.Ε. του ΥΠ.Υ.ΜΕ.ΔΙ., εφό¬ 
σον ανήκουν στην 1η έως και 3η τάξη, για έργα ΟΔΟ¬ 
ΠΟΙΙΑΣ εντός Νομού και 1η έως και 2η τάξη, για έργα 
ΟΔΟΠΟΙΙΑΣ εκτός Νομού. 


4.2 Προερχόμενες από κράτη - μέλη της Ευρωπαϊκής 
Ένωσης ή του Ευρωπαϊκού Οικονομικού Χώρου (Ε.Ο.Χ.) 
ή από κράτη που έχουν υπογράψει την συμφωνία για 
τις Δημόσιες Συμβάσεις (Σ.Δ.Σ.) του Παγκόσμιου Οργα¬ 
νισμού Εμπορίου (Π.Ο.Ε.), στα οποία τηρούνται επίσημοι 
κατάλογοι αναγνωρισμένων εργοληπτών, εφόσον είναι 
εγγεγραμμένες στους καταλόγους αυτούς και σε τάξη 
και κατηγορία αντίστοιχη με τις καλούμενες του Ελλη¬ 
νικού Μητρώου Μ.Ε.ΕΠ. 

4.3 Προερχόμενες από ως ανωτέρω β' κράτη, στα 
οποία δεν τηρούνται επίσημοι κατάλογοι αναγνωρι¬ 
σμένων εργοληπτών, εφόσον αποδεικνύουν ότι έχουν 
εκτελέσει έργα παρόμοια με το δημοπρατούμενο, από 
ποιοτική και ποσοτική άποψη. 

4.4 Κοινοπραξίες εργοληπτικών επιχειρήσεων εγγε¬ 
γραμμένων, Εγγεγραμμένες στο Μητρώο Εργοληπτικών 
Επιχειρήσεων που τηρείται στη Γ.Γ.Δ.Ε. του Υ.ΠΕ.ΧΩ.Δ.Ε., 
εφόσον ανήκουν στην Α2 έως και 3η τάξη, για έργα 
ΟΔΟΠΟΙΙΑΣ εντός Νομού και Α2 έως και 2η τάξη, για 
έργα ΟΔΟΠΟΙΙΑΣ εκτός Νομού. 

5. Για τη συμμετοχή στο διαγωνισμό απαιτείται η κα¬ 
τάθεση εγγυητικής επιστολής ύψους 7.960,60 ευρώ με 
ισχύ τουλάχιστον διακοσίων δέκα (210) ημερών, μετά 
την ημέρα διεξαγωγής του διαγωνισμού. 

Ο χρόνος ισχύος των προσφορών είναι εκατόν ογδό¬ 
ντα (180) ημέρες. 

6. Το έργο χρηματοδοτείται από τον Προϋπολογισμό 
της Περιφέρειας Θεσσαλίας (Π.Δ.Ε, ΣΑΕΠ 017, 2013 ΕΠ 
01700004). 

Προκαταβολή δε θα χορηγηθεί. 

7. Το αποτέλεσμα της δημοπρασίας θα εγκριθεί από 
την Οικονομική Επιτροπή Περιφέρειας Θεσσαλίας και 
τον Διευθυντή Τεχνικών Έργων. 

Βόλος, 29 Ιανουάριου 2014 

Ο Περιφερειάρχης 
ΚΩΝΣΤΑΝΤΙΝΟΣ ΑΓΟΡΑΣΤΟΣ 

